**สัญญาการรับทุนอุดหนุนการวิจัย (สำหรับอาจารย์)**

อากรแสตมป์

๑๐ บาท

**คณะมนุษยศาสตร์และสังคมศาสตร์**

สัญญาทำที่ .......................................................................................

วันที่..................เดือน........................................พ.ศ....................

 ข้าพเจ้า...................................................................................................................อายุ................ปี ตำแหน่ง...................................................ประจำหลักสูตร............................................................................สังกัดคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา อยู่บ้านเลขที่.............................ซอย............................ถนน...................................ตำบล....................................อำเภอ..................................จังหวัด..................................................................และคณะผู้มีชื่อต่อไปนี้ จำนวน......................................คน ได้รับอนุมัติให้ **ได้รับทุนอุดหนุนการวิจัย** จากคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ประจำปีงบประมาณ ๒๕๖๓ เพื่อดำเนินโครงการวิจัยเรื่อง………………………..

…………………………………………………………………………………………………………………………………………………………..

…………………………………………………………………………………………………………………………………………………...........

มีกำหนด ๑๒ เดือน นับแต่วันที่ ๑ เดือน พฤษภาคม พ.ศ. ๒๕๖๓ ถึงวันที่ ๓๐ เดือน เมษายน ๒๕๖๔ ขอทำสัญญาให้ไว้แก่ คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา มีข้อความดังต่อไปนี้

 ข้อ ๑. ข้าพเจ้าตกลงรับทุนอุดหนุนการวิจัย เป็นจำนวนเงิน.............................................(ตัวเลข) บาท .............................................................................................(ตัวอักษร) จากคณะมนุษยศาสตร์และสังคมศาสตร์มหาวิทยาลัยราชภัฏนครราชสีมา เพื่อเป็นค่าใช้จ่ายเกี่ยวกับการสร้างเครื่องมือ การรวบรวมข้อมูล การเผยแพร่งานวิจัยและค่าใช้จ่ายอื่นๆ เฉพาะที่จำเป็นในการทำวิจัยเรื่องดังกล่าวข้างต้น ซึ่งต่อไปในสัญญานี้จะเรียกว่า **“ทุนอุดหนุนการวิจัย”** เพื่อทำการวิจัยให้สำเร็จตามโครงการที่กำหนดไว้

 ข้อ ๒. ผู้รับทุนตกลงว่าจะดำเนินการทำวิจัยตามวิธีการที่เสนอไว้ในข้อเสนอโครงการวิจัยให้ครบถ้วนสมบูรณ์และจัดทำรายงานการวิจัยที่ถูกต้องครบถ้วน หากเกิดปัญหาหรืออุปสรรคที่ทำให้ไม่สามารถดำเนินการวิจัยหรือมีความจำเป็นต้องแก้ไขเปลี่ยนแปลงผู้ร่วมวิจัย แผนงาน ระเบียบวิธีวิจัย หรือวิธีการใดๆ อันเป็นสาระสำคัญ ผู้รับทุนจะต้องแจ้งให้ผู้ให้ทุนทราบเป็นลายลักษณ์อักษรภายในเวลาอันสมควร ทั้งนี้ผู้ให้ทุนมีสิทธิให้ความเห็นหรือข้อเสนอแนะแก่การแก้ไขเปลี่ยนแปลงดังกล่าวได้ตามความจำเป็นและเหมาะสม

 ข้อ ๓. ในระหว่างที่ข้าพเจ้ารับ**ทุนอุดหนุนการวิจัย**ตามสัญญานี้ ข้าพเจ้าจะตั้งใจและเพียรพยายามอย่างดีที่สุดที่จะศึกษาค้นคว้าทำการวิจัยตามโครงการที่ได้เสนอต่อคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ข้าพเจ้าจะไม่หลีกเลี่ยง ละเลยทอดทิ้ง ยุติหรือเลิกการศึกษาค้นคว้าวิจัยก่อนสำเร็จตามโครงการวิจัยนั้น เว้นแต่จะยุติหรือเลิกโดยความเห็นชอบของคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา

 ข้อ ๔. ในระหว่างที่ข้าพเจ้ารับ**ทุนอุดหนุนการวิจัย**ตามสัญญานี้ ข้าพเจ้าจะประพฤติและปฏิบัติตามประกาศ ระเบียบ ข้อบังคับ แนวปฏิบัติหรือคำสั่งของคณะมนุษยศาสตร์และสังคมศาสตร์ และของมหาวิทยาลัยราชภัฏนครราชสีมา ที่กำหนดหรือสั่งการเกี่ยวกับการควบคุมการทำวิจัยและการใช้จ่ายเงินทุน ทั้งที่ได้ออกใช้บังคับอยู่แล้วก่อนวันที่ข้าพเจ้าลงนามในสัญญานี้และที่จะออกใช้บังคับต่อไปในภายหน้า โดยข้าพเจ้าตกลงยินยอมถือว่า ประกาศ ระเบียบ ข้อบังคับ หรือคำสั่งต่างๆ ดังกล่าวเป็นส่วนหนึ่งของสัญญานี้

 ข้อ ๕. ในระหว่างที่ข้าพเจ้ารับ**ทุนอุดหนุนการวิจัย**ตามสัญญานี้ ถ้าข้าพเจ้าสละสิทธิการรับทุนก็ดีหรือทำการวิจัยก็ดี หรือทำการวิจัยล่าช้า จนไม่สามารถส่งรายงานการวิจัยฉบับสมบูรณ์ตามที่กำหนดไว้ในข้อ ๖
ก็ดี หรือข้าพเจ้าฝ่าฝืนสัญญาข้อ ๒ ข้อ ๓ และข้อ ๔ เป็นเหตุให้คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมาบอกเลิกสัญญาก็ดี ข้าพเจ้ายินยอมชดใช้ทุนที่ข้าพเจ้าได้รับมาจากมหาวิทยาลัยราชภัฏนครราชสีมาทั้งหมดคืนให้แก่มหาวิทยาลัยราชภัฏนครราชสีมา **เต็มจำนวน** พร้อมทั้งดอกเบี้ยตามกฎหมายทันทีนับตั้งแต่วันทำสัญญาฉบับนี้

 ข้อ ๖. ข้าพเจ้ายินยอมส่งรายงานความก้าวหน้าพร้อมหลักฐานแสดงการดำเนินการวิจัยเรื่องนี้ที่ได้ดำเนินการมาแล้วต่อคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมาทุกๆ ๖ เดือนนับตั้งแต่วันทำสัญญานี้เป็นต้นไป จนกว่าจะทำการวิจัยเสร็จและยินยอมส่งรายงานผลการวิจัยฉบับสมบูรณ์ตามโครงการให้แก่คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมาจำนวน ๓ ฉบับ **พร้อมแผ่นซีดี** ที่ใช้บันทึกรายงานฉบับสมบูรณ์จำนวน ๒ ชุด ภายในวันที่ ๓๐ เดือน เมษายน พ.ศ. ๒๕๖๔ พร้อมทั้งมีการเขียนบทความวิจัยเพื่อเผยแพร่ในวารสารวิชาการที่เป็นไปตามหลักเกณฑ์ของ ก.พ.อ. กำหนด วารสารที่มีชื่ออยู่ในฐานข้อมูลที่เป็นที่ยอมรับในระดับชาติ และนานาชาติ ภายในวันที่ ๒๙ เมษายน ๒๕๖๕

 ถ้ามีเหตุขัดข้องเกี่ยวกับการจัดทำรายงานวิจัยฉบับสมบูรณ์ ข้าพเจ้าจะแจ้งโดยทำเป็นหนังสือให้
คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ก่อนวันครบกำหนดส่งรายงานผลการวิจัยฉบับสมบูรณ์อย่างน้อย ๒๐ วัน พร้อมกับแจ้งสาเหตุที่ทำให้การวิจัยล่าช้า และกำหนดระยะเวลาที่ขอเลื่อนวันส่งรายงานผลการวิจัยฉบับสมบูรณ์ เพื่อขออนุมัติจากคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา แต่ทั้งนี้จะต้องไม่เกิน ๖๐ วัน นับตั้งแต่วันครบกำหนดส่งรายงานผลการวิจัยฉบับสมบูรณ์

ให้นำเหตุขัดข้องในการจัดทำรายงานวิจัยฉบับสมบูรณ์มาใช้กับเหตุขัดข้องกับการเผยแพร่บทความวิจัยด้วยโดยอนุโลม

 ข้อ ๗. ถ้าข้าพเจ้าไม่ปฏิบัติตามสัญญาข้อหนึ่งข้อใด ข้าพเจ้ายินยอมที่จะชดใช้ค่าเสียหายอันจะพึงมีตามที่กำหนดไว้ใน ประกาศ ข้อบังคับ แนวปฏิบัติ หรือระเบียบของคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ว่าด้วยทุนอุดหนุนการวิจัย

 ข้อ ๘. ข้าพเจ้าขอให้สัญญาว่า ถ้าข้าพเจ้าไม่ได้เป็นผู้กระทำงานวิจัยดังกล่าวด้วยตนเอง หรือข้าพเจ้ากระทำการใดๆ ที่ส่อเจตนาไปในทางทุจริตเพื่อขอรับทุนอุดหนุนการวิจัยให้กับข้าพเจ้า ข้าพเจ้ายอมให้ถือว่าสัญญานี้เป็นอันเลิกกันทันที และให้ถือว่าข้าพเจ้าเป็นผู้ประพฤติผิดสัญญา และยินยอมชดใช้ค่าความเสียหายพร้อมดอกเบี้ยของต้นเงินที่ต้องชดใช้นั้นทุกจำนวน อัตราร้อยละ ๗.๕ ต่อปีนับตั้งแต่วันที่ข้าพเจ้าประพฤติผิดสัญญาทันที และยินยอมให้มหาวิทยาลัยราชภัฏนครราชสีมา ใช้ดุลพินิจพิจารณาลงโทษทางวินัยตามควรแก่กรณี แก่ข้าพเจ้าได้ทันทีโดยมิพักต้องเตือน

 ข้อ ๙. ข้าพเจ้ายินยอมให้คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา
มีสิทธิในการเผยแพร่ผลงานวิจัยตามสัญญานี้ได้ตลอดไป โดยไม่ต้องขออนุญาตจากข้าพเจ้า

 ข้อ ๑๐. ข้าพเจ้ายินยอมให้ผู้ให้ทุนหักเงินบำเหน็จ บำนาญ รวมถึงเงินเดือนหรือเงินรายได้อื่นใดที่ข้าพเจ้าพึงได้รับจากทางราชการ หรือพึงได้รับจากการประกอบกิจการใดๆ เพื่อชดใช้เงินที่ข้าพเจ้าต้องรับผิดชอบตามสัญญานี้ได้

 ข้อ ๑๑. ข้าพเจ้าขอให้สัญญาว่า หากข้าพเจ้าประพฤติผิดสัญญา ข้าพเจ้าขอรับผิด และขอสละสิทธิในข้อต่อสู้ต่างๆ อันพึงมีทั้งสิ้น โดยในการนี้ข้าพเจ้าตกลงชำระหนี้ เป็นจำนวนเงินครึ่งหนึ่งของจำนวนยอดหนี้ทั้งหมดทันทีก่อน ในส่วนที่เหลือ ข้าพเจ้าจะผ่อนชำระหนี้เป็นงวดๆ จนกว่าจะเสร็จสิ้น โดยให้ คณบดีคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา หรือคณะกรรมการบริหารงานวิจัย เป็นผู้ใช้ดุลพินิจวินิจฉัยชี้ขาดในการให้ความอนุเคราะห์ข้าพเจ้าต่อไป

 ข้อ ๑๒. ข้าพเจ้าทำสัญญาฉบับนี้ด้วยความสมัครใจ มิได้ถูกบังคับขู่เข็ญ ข่มขู่หรือฉ้อฉลด้วยประการใดๆ ที่ทำไว้กับคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา

 ข้าพเจ้าได้ทราบและเข้าใจข้อความในสัญญาฉบับนี้ดีโดยตลอดแล้ว เห็นว่าถูกต้องทุกประการจึงได้ลงลายมือชื่อในสัญญานี้ต่อหน้าพยานไว้เป็นหลักฐาน

(ลงชื่อ)..................................................................................ผู้รับทุน

 (........................................................................................)

 (ลงชื่อ)....................................................................................พยาน

 (........................................................................................)

(ลงชื่อ)....................................................................................พยาน

 (นางปนัดดา แก้วกูล)

 รับสัญญาการรับทุนอุดหนุนการวิจัยตามที่......................................................................................และคณะให้ไว้ข้างต้น

(ลงชื่อ).................................................................................ผู้ให้ทุน

 (ผู้ช่วยศาสตราจารย์ ดร.สกุล วงษ์กาฬสินธุ์)